Diari Oficial de la Generalitat Valenciana


Sumari del DOGV 2013, del 29-04-1993 (1993/827775)

ORDRE de 30 de març de 1993, de la Conselleria de Treball i Afers Socials, per la qual es convoquen per a 1993 les ajudes i subvencions destinades al foment d'activitats, programes i projectes de cooperació al desenvolupament que realitzen les organitzacions no governamentals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/30/(4)/dof/vci/html**

### Dades del document

Número de DOGV
:   2013

Data del DOGV
:   29-04-1993

Secció del DOGV
:   DISPOSICIONS GENERALS

Número del document
:   1993/827775


Data del document
:   30-03-1993

Organisme emissor
:   Conselleria de Treball i Afers Socials

Tipus de document
:   Ordre

Ordre de 30 de març de 1993, de la Conselleria de Treball i Afers Socials, per la qual es convoquen per a 1993 les ajudes i subvencions destinades al foment d'activitats, programes i projectes de cooperació al desenvolupament que realitzen les organitzacions no governamentals.  
Les Corts Valencianes van aprovar el 1989 una línia d'ajudes per a la cooperació amb els països en vies de desenvolupament, línia que es va enquadrar operativament en els pressupostos ordinaris de la Conselleria de Treball i Afers Socials.  
Des d'aleshores, a proposta del Govern Valencià, les Corts han ratificat aquesta voluntat i han incrementat la seua aportació a la solidaritat amb el pobles més desfavorits, unint-se així a l?esforç comú dels països i regions més avançats i sensibilitzats sobre la interdependència nord- sud.  
En el disseny del Programa de Cooperació i Solidaritat Nord- Sud de la Generalitat Valenciana s'ha consolidat com a una de les polítiques més clares i fermes la de donar suport i estimular la tasca que realitzen les organitzacions no governamentals en les seues activitats de cooperació al desenvolupament, mitjançant la convocatòria d'ajudes i subvencions, a més d'altres actuacions en matèria de sensibilització i formació, que constitueix un percentatge consolidat respecte del total del pressupost del programa de cooperació.  
La comissió executiva per a l'aplicació del programa de cooperació amb països en vies de desenvolupament, creada pel Decret 48/1989, de 4 d'abril, del Consell de la Generalitat Valenciana, d'acord amb la política seguida i l'experiència acumulada en aquests darrers anys, ha considerat renovar per a enguany la convocatòria amb criteris que pretenen objectivar les prioritats per a la secció dels projectes beneficiaris de subvenció, i amb garanties i altres aportacions de caràcter tècnic que facilitaran el seguiment dels projectes subvencionats.  
Aquesta ordre té, per tant, l'objectiu d'atendre una convocatòria a la qual es puguen acollir les organitzacions no governamentals amb presència en la Comunitat Valenciana que pretenen desenvolupar- activitats de cooperació internacional amb països en vies de desenvolupament.  
Per això, i fent us de les facultats que em confereix la Llei 5/1983, de 30 de desembre, del Govern Valencià,  
ORDENE  
Article primer  
Es convoquen ajudes i subvencions a organitzacions no governamentals espanyoles per a la realització i el foment d'activitats de cooperació internacional al desenvolupament.  
L'import màxim destinat a aquestes ajudes serà de 10.299.551 PTA, que seran finançats amb càrrec a la línia 469.040.93: «Cooperació Internacional», dels crèdits de la Conselleria de Treball i Afers Socials consignats en els Pressupostos de la Generalitat Valenciana.  
Article segon  
A través de les ajudes destinades a accions de cooperació al desenvolupament es persegueixen, entre d'altres, la consecució dels objectius següents:  
a) Donar suport als països del tercer món en la consecució d'un desenvolupament sostingut, mitjançant la realització de projectes que permeten mobilitzar els seus recursos endògens.  
b) Fomentar el desenvolupament integral de la zona en què es materialitze l'ajuda.  
c) Contribuir a l'autoproveïment de les necessitats bàsiques en aquelles zones més necessitades dels països menys desenvolupats.  
d) Creació de riquesa i de llocs de treball en països en vies de desenvolupament.  
e) Impulsar la participació personal dels beneficiaris en el desenvolupament dels projectes cofinançats com a garantia de la seua viabilitat futura.  
f) Afavorir els sectors de població en condicions objectives més desfavorables, com les dones i la infància.  
g) Contribuir a la millora de les condicions d'hàbitat i del medi ambient.  
h) Estrènyer les relacions de la Comunitat Valenciana i de tots els seus interlocutors socials, polítics i econòmics amb els països en desenvolupament.  
i) Consolidar i fomentar la iniciativa de les organitzacions no governamentals com a via per a l?enfortiment de la societat civil i de sensibilització per a la societat valenciana.  
Article tercer  
Es consideraran criteris prioritaris per a la concessió d'ajudes i subvencions en aquesta convocatòria, els següents:  
- La ubicació espacial dels projectes que hauran de referir-se a les àrees geogràfiques definides com a prioritàries pel Programa de Cooperació i Solidaritat Nord- Sud, açò és, països iberoamericans, Magrib i Guinea Equatorial.  
- Els projectes que permeten la consecució dels objectius assenyalats en l'article segon.  
- Les actuacions complementàries de projectes ja iniciats o de pròxima execució en zones on s'hauran desenvolupat projectes amb èxit finançats per la Generalitat Valenciana.  
- Els projectes presentats en forma de consorcis o d'actuacions conjuntes d'organitzacions no governamentals, amb el propòsit de contribuir a millorar la coordinació dels esforços en favor del desenvolupament i de concentrar les ajudes de forma que aquestes resulten més efectives.  
- Els programes que valguen per estimular i per reforçar la solidaritat dels municipis valencians a través de projectes a realitzar en municipis del tercer món.  
- Els projectes que valguen per estrènyer les relacions de la Comunitat Valenciana amb els països en vies de desenvolupament a través del seu entramat cultural i econòmic.  
Article quart  
Per poder concórrer a les ajudes i subvencions, les organitzacions no governamentals hauran de complir els següents requisits:  
a) Tenir com a fins institucionals la realització d'activitats de cooperació al desenvolupament i el foment de la solidaritat entre els pobles.  
b) Estar constituïdes vàlidament com a associacions o fundacions d'acord amb el dret.  
c) No perseguir fins de lucre o comercials ni dependre econòmicament o institucionalment d'entitats lucratives.  
d) Tenir domicili social o representació permanent a la Comunitat Valenciana.  
Article cinquè  
Per tenir accés al cofinançament dels projectes presentats hauran de complir els següents requisits:  
a) Ser cofinançats almenys un 20% per recursos aliens a l'ajuda prestada per la Generalitat Valenciana. L'ajuda de la Generalitat Valenciana podrà assolir fins al 80% del cost total del projecte, incloent-hi les despeses administratives, que no podran superar el 10% de l?esmentat cost.  
b) Ser directa i productiva la participació dels beneficiaris en el seu desenvolupament i execució.  
c) Consistir en accions amb una repercussió pràctica i quantificable en la satisfacció de les necessitats bàsiques dels sectors de població o zones més desfavorides dels països subdesenvolupats.  
Article sisè  
Les organitzacions no governamentals que concorreran a aquesta convocatòria hauran de presentar la següent documentació, d'acord amb el formulari d'identificació del projecte que figura en l'annex I:  
a) Instància on es continga la petició concreta de les quantitats que se sol·liciten, acompanyada del programa o projecte amb les accions que. es pretenguen executar on figuraran, com a mínim les dades relatives a:  
1. Títol del projecte.  
2. País beneficiari i localització detallada.  
3. Duració.  
4. Sector de la cooperació.  
5. Antecedents i origen del projecte.  
6. Beneficiaris.  
7. Contrapart local o entitat receptora.  
8. Justificació i descripció del programa origen del projecte.  
9. Objectius i resultats proposats.  
10. Activitats previstes (cronograma i descripció de cada una).  
11. Cost i finançament, incloent-hi les aportacions locals.  
12. Mitjans materials.  
13. Personal contractat i origen d'aquest.  
14. Indicadors i mètodes d'avaluació previstos.  
15. Totes les dades que valguen per valorar la viabilitat tècnica, sòcio- cultural i econòmica del projecte.  
b) Memòria de la institució corresponent a 1992.  
c) Document acreditatiu de la seua legalització, inscripció en el registre d'associacions o fundacions, si s'escau, còpia dels estatuts, fotocòpia de la targeta d'identificació fiscal i representativitat del sol·licitant.  
d) Documentació acreditativa d'estar al dia en les cotitzacions a la Seguretat Social i en les obligacions tributàries.  
e) Declaració on es faça constar el compromís per part de l?organització no governamental que sol·licita la subvenció, d'aportar la diferència entre el cost total del projecte i l'ajuda obtinguda, bé directament o per finançament de tercers.  
f) Declaració on s'explicite el compromís de l?organització sol·licitant de consultar a la Generalitat Valenciana tota acció que pogués resultar contradictòria amb els interessos nacionals o amb la política exterior d'Espanya respecte al país en què s'execute el projecte.  
Article setè  
La Conselleria de Treball i Afers Socials tramitarà els expedients i podrà, segons el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, requerir l'entitat sol·licitant perquè repare o complete la documentació presentada.  
Article vuitè  
La comissió executiva per a l'aplicació del programa de cooperació amb països en vies de desenvolupament procedirà a la selecció i valoració dels projectes i sol·licituds presentats, després de deliberar, i podrà demanar en aquesta la presència o l'aportació d'aquells departaments, entitats o experts que segons l?índole del projecte o programa així ho aconsellen.  
Article novè  
El Conseller de Treball i Afers Socials, a proposta de la Comissió Executiva per a l'Aplicació del Programa de Cooperació amb els Països en Vies de Desenvolupament, dictarà l?oportuna resolució, concedint, en tot o en part, o denegant, la sol·licitud formulada, i quedarà subjecta la concessió de l'ajuda o subvenció, a més dels requisits genèrics i específics assenyalats en aquesta ordre, a l'existència de crèdit pressupostari previ. En la resolució de concessió d'ajuda o subvenció figurarà la modalitat i forma de pagament de la dotació concedida.  
Article deu  
Les entitats que resulten adjudicatàries d'alguna de les subvencions o ajudes a què es refereix aquesta ordre estaran obligades a subscriure en el termini de quinze dies des de la notificació de la resolució a què es refereix l'article anterior, un conveni amb la Conselleria de Treball i Afers Socials d'acord amb el conveni tipus aprovat pel Consell de la Generalitat Valenciana de data 8 de març de 1993.  
Article onze  
El règim econòmic de la subvenció i les obligacions de l'entitat beneficiària seran les establertes en el conveni que se subscriga.  
Article dotze  
Les justificacions que es presenten hauran d'incloure certificacions on conste la realització dels objectius aconseguits en relació als consignats en la sol·licitud de subvenció, còpia dels contractes i de les nòmines firmades pels cooperants o persones que hauran participat en les activitats programades o projectes, justificants de la Seguretat Social i factures acreditatives amb el corresponent rebut, conforme amb les partides sol·licitades.  
Les entitats beneficiàries d'ajudes i subvencions hauran de tomar l?import de les quantitats rebudes si la despesa no es dugués a cap per qualsevol causa, que no es justifiqués fefaentment o que es modifiquen substancialment les activitats o programes subvencionats sense autorització; amb audiència prèvia als interessats. En el cas que els pagaments no hagen estat efectius, i s'hi donen les circumstàncies assenyalades, la resolució disposarà la minorització o anul·lació de l'ajuda.  
Article tretze  
Si els projectes beneficiats per les subvencions regulades en aquesta convocatòria, generen ingressos, aquests s'hauran de reinvertir en les mateixes àrees d'actuació regulades en el programa, i s'en retrà compte a la Generalitat Valenciana, tret que l?organització propose la seua aplicació a altres fins socials lligats al projecte i que així ho aprove l?òrgan convocant.  
Article catorze  
La realització i gestió dels projectes subvencionats podran ser verificats en qualsevol moment per responsables de la Generalitat Valenciana o per les persones o entitats que aquesta delegue. Amb aquesta finalitat, l?organització no governamental haurà de facilitar l'accés d'aquestes al lloc d'actuació, i als llibres, comptes i documents justificatius corresponents.  
Article quinze  
El termini de presentació de sol·licituds finalitzarà al mes de la publicació al Diari Oficial de la Generalitat Valenciana.  
DISPOSICIO FINAL  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 30 de març de 1993.  
El Conseller de Treball i Afers Socials,  
MARTIN SEVILLA JIMENEZ  
Veure annex


Còpia Permalink ELI